**Valentino Rossi** (lahir 16 Februari 1979 di Urbino) adalah seorang pelumba motosikal profesional berbangsa Itali serta juara dunia berbilang kali di dalam kejohanan MotoGP. Beliau adalah salah seorang daripada pelumba motosikal paling berjaya sepanjang zaman, dengan 8 kali gelaran juara dunia acara MotoGP. Pada tahun 2006, beliau terlepas gelaran ke-8 beliau kepada Nicky Hayden, dan tahun seterusnya pula dengan Casey Stoner. Menurut Sports Illustrated, Rossi adalah atlet sukan dengan pendapatan ke-7 tertinggi di dunia, dan kedua di luar Amerika Syarikat, dengan pendapatan lebih kurang AS$30 juta setahun.

Mengikuti jejak langkah ayahnya, Graziano Rossi, Rossi mula berlumba di dalam Grand Prix Motosikal pada tahun 1996 untuk pasukan Aprilia dalam kategori 125 cc dan memenangi kejohanan sulung beliau pada tahun berikutnya. Dari situ, beliau beralih ke kategori 250 cc, sekali lagi dengan Aprilia, dan memenangi kejuaraan seterusnya pada tahun 1999. Beliau memenangi gelaran juara 500 cc dengan mesin Honda pada tahun 2001 dan seterusnya kategori MotoGP (juga dalam pasukan Honda) pada musim 2002 and 2003, dan seterusnya beralih ke pasukan Yamaha di mana beliau memenangi dua lagi gelaran juara dunia pada musim 2004, 2005 dan 2008.

Tahun-tahun terawal
-------------------

Valentino Rossi dilahirkan di Urbino. Anak kepada Graziano Rossi, bekas pelumba motosikal, beliau mula menunggang motosikal pada usia yang sangat muda.

Rossi pada awalnya gemar berlumba go-kart hasil galakan ibunya Stefania yang bimbang akan keselamatan Valentino. Beliau memenangi kejuaraan kart tempatan pada tahun 1990. Kemudian, beliau mula berlumba minimoto dan memenangi pelbagai kejohanan menjelang penghujung 1991.

Seterusnya Rossi mula beralih kepada perlumbaan motosikal, bermula dengan sebuah Cagiva Mito pada tahun 1993. Walaupun prestasinya pada musim sulungnya di dalam Kejuaraan Sukan Pengeluaran Itali berubah-ubah, beliau memenangi petak pertama dalam perlumbangan akhir di Litar Misano di mana beliau memenangi podium. Pada tahun seterusnya, beliau menjadi pelumba pasukan kilang Cagiva dan memenangi kejuaraan tersebut.

Era Grand Prix Motosikal
------------------------

Rossi mula menyertai kategori 125 cc Grand Prix Motosikal pada tahun 1996 dengan penyertaan sulung beliau di Litar Batu Tiga, Shah Alam, Malaysia, dan seterusnya menjuarai GP Republik Czech di Brno pada tahun yang sama. Beliau memenangi kategori 125 cc pada tahun 1997.

Pada tahun 1998, beliau beralih ke kategori 250 cc di mana beliau memenangi tempat kedua keseluruhan, dengan hanya tiga sahaja mata di belakang Loris Capirossi. Beliau memenangi kategori 250 cc setelah memenangi 9 perlumbaan pada musim 1999.

Rossi beralih ke kategori 500 cc pada tahun 2000 serta beralih pasukan dari Aprilia ke Honda. Pada musim pertamanya bersama pasukan Honda, beliau sempat berguru dengan bekas juara dunia Mick Doohan serta mendapat khidmat Jeremy Burgess sebagai ketua mekanik. Dengan berbekalkan motosikal Honda NSR500, beliau memenangi kategori tersebut pada tahun 2001.

Tahun 2002 menyaksikan satu perubahan besar di dalam MotoGP di mana kelas tertinggi 500 cc 2 lejang digantikan dengan kelas MotoGP dengan motosikal 4 lejang. Dengan motosikal baru Honda RC211V, Rossi menjadi juara untuk dua musim seterusnya sebelum beralih ke pasukan Yamaha pada tahun 2004.

Pada awalnya, peralihan Rossi ke pasukan Yamaha mendapat kritikan hebat di kalangan media dan juga peminat, dengan tanggapan "perlumba terbaik sudah berpisah dengan motosikal terbaik". Namun Rosi menyangkal tanggapan tersebut dengan menjuarai musim 2004 dan 2005.

Pada musim 2006 dan 2007 pula, Rossi sering menghadapi masalah dengan motosikalnya sehingga menyebabkan beliau gagal menjuarai musim 2006 daripada terlepas ke tangan Nicky Hayden. Tahun berikutnya, beliau menyalahkan tayar Michelin yang digunakannya sebagai punca kekalahannya pada musim 2007. Akibatnya, beliau beralih menggunakan tayar Bridgestone manakala rakan sepasukannya pula kekal menggunakan tayar Michelin.

Rancangan masa depan
--------------------

Terdapat khabar angin yang menyatakan kononnya Rossi akan beralih ke perlumbaan kereta dalam masa beberapa tahun akan datang. Kebanyakan khabar angin berkisar mengenai khabar angin Rossi akan berpindah ke perlumbaan Formula Satu dan perlumbaan ujiannya dengan pasukan Ferrari mendapat liputan media meluas. 

Kali terakhir Rossi memandu uji kereta F1 Ferrari adalah pada tahun 2006 iaitu pada 31 Januari, 1 Februari dan 2 Februari di Valencia. Di dalam sesi pandu uji tersebut, Michael Schumacher memuji bakat yang ada pada Rossi dan mengatakan beliau mampu beralih ke Formula Satu dan segera boleh memberikan saingan yang sengit.

Pada 24 Mei 2006, Rossi mengumumkan bahawa beliau akan terus berlumba dalam MotoGP sehingga beliau merasakan karier motosikalnya sudah "berakhir". Pemandu Ferrari Schumacher berasa agak sedih dengan keputusan Rossi tetapi terus menyokongnya. Seterusnya Rossi menandatangani kontrak dua tahun berturut-turut dengan Yamaha untuk musim 2007-2008.

Rossi juga meminati sukan rali melebihi daripada minatnya di dalam F1. Penyertaannya di dalam sukan rali ialah pada tahun 2002 untuk kejohanan WRC Rali Great Britain, di mana beliau mengalami kemalangan semasa peringkat kedua. Seterusnya beliau berlumba dengan menggunakan kereta Subaru Impreza semasa Rali Monza pada November 2005.

Apa pun, Rossi membuat keputusan untuk kekal di dalam sukan MotoGP; "Saya masih mempunyai kontrak dengan Yamaha sehingga tahun 2008," kata Rossi. "Bila semuanya selesai, kita tengok dulu. Apa yang pasti, saya akan terus berlumba sehingga saya berumur 31 atau paling tua pun 32 tahun. Saya akan cuba mencari perangsang baru dalam beberapa musim akan datang, tetapi buat masa sekarang saya mempunyai motivasi diri sepenuhnya."

Prestasi
--------

**1985** Go-kart pertama.

**1989** Penyertaan sulung dalam perlumbaan kart 60cc.

**1990** Juara kejuaraan kart tempatan 60cc, menang sembilan kali.

**1991** Peringkat 5 di Kejuaraan Junior go-kart Itali ; beralih ke perlumbaan minimoto.

**1992** Juara Italian minibike Endurance.

**1993** Peringkat 12 Kejuaraan Pengeluaran Sukan 125 cc Itali, dengan motor Cagiva.

**1994** Juara Kejuaraan Pengeluaran Sukan 125 cc Itali, dengan motor Cagiva.

**1995** Juara kebangsaan Itali 125cc; peringkat 3 125cc Kejuaraan Eropah; peringkat 11 di Kejuaraan, Terbuka Sepanyol 125cc semuanya dengan motor Aprilia.

**1996** Peringkat 9 Grandprix 125cc, Scuderia AGV, peringkat 10 kejuaraan Eropah 125cc dengan motor Aprilia.

**1997** Juara Dunia Grandprix 125cc, Nastro Azzurro Aprilia, Meraih 11 kemenangan dari 15 perlumbaan, termasuk menjuarai GP di Litar Sentul, Indonesia.

**1998** Naib Juara Grandprix 250cc, Nastro Azzurro Aprilia.

**1999** Juara Dunia Grandprix 250cc, Aprilia Grand Prix.

**2000** Naib Juara Grandprix 500cc, Nastro Azzurro Honda.

**2001** Juara Dunia Grandprix 500cc, Nastro Azzurro Honda.

**2002** Juara dunia MotoGP, Pasukan Repsol Honda.

**2003** Juara dunia MotoGP, Pasukan Repsol Honda.

**2004** Juara dunia MotoGP, Pasukan Gauloises Fortuna Yamaha.

**2005** Juara dunia MotoGP, Pasukan Gauloises Yamaha.

Statistik karier
----------------

### Mengikum musim

| Musim | Kelas | Moto | Perlumbaan | Menang | Podium | Petak pertama | Psgn t'pnts | Mata | Plcd | WCh |
| --- | --- | --- | --- | --- | --- | --- | --- | --- | --- | --- |
| 1996 | 125cc | Aprilia RS125 | 15 | 1 | 2 | 1 | 2 | 111 | ke-9 | 0 |
| 1997 | 125cc | Aprilia RS125 | 15 | 11 | 13 | 4 | 7 | 321 | **Pertama** | 1 |
| 1998 | 250cc | Aprilia RS250 | 14 | 5 | 9 | 0 | 3 | 201 | ke-2 | 0 |
| 1999 | 250cc | Aprilia RS250 | 16 | 9 | 12 | 5 | 8 | 309 | **Pertama** | 1 |
| 2000 | 500cc | Honda NSR500 | 16 | 2 | 10 | 0 | 5 | 209 | ke-2 | 0 |
| 2001 | 500cc | Honda NSR500 | 16 | 11 | 13 | 4 | 10 | 325 | **Pertama** | 1 |
| 2002 | MotoGP | Honda RC211V | 16 | 11 | 15 | 7 | 9 | 355 | **Pertama** | 1 |
| 2003 | MotoGP | Honda RC211V | 16 | 9 | 16 | 9 | 12 | 357 | **Pertama** | 1 |
| 2004 | MotoGP | Yamaha YZR-M1 | 16 | 9 | 11 | 5 | 3 | 304 | **Pertama** | 1 |
| 2005 | MotoGP | Yamaha YZR-M1 | 17 | 11 | 16 | 5 | 6 | 367 | **Pertama** | 1 |
| 2006 | MotoGP | Yamaha YZR-M1 | 17 | 5 | 10 | 5 | 4 | 247 | ke-2 | 0 |
| 2007 | MotoGP | Yamaha YZR-M1 | 18 | 4 | 8 | 4 | 2 | 241 | ke-3 | 0 |
| 2021 | MotoGP | Yamaha YZR-M1 | 7 | 0 | 0 | 0 | 0 | 15 | ke-19\* | 0 |
| Jumlah |  |  | **183** | **87** | **133** | **49** | **71** | **3245** |  | **7** |

### Mengikut kelas

| Kelas | Musim | GP pertama | Podium pertama | Kemenangan pertama | Lumba | Menang | Podium | Petak pertama | Psgn t'pnts | Mata | WChmp |
| --- | --- | --- | --- | --- | --- | --- | --- | --- | --- | --- | --- |
| 125 cc | 1996-1997 | 1996 Malaysia | 1996 Austria | 1996 Czech Rep. | 30 | 12 | 15 | 5 | 9 | 432 | 1 |
| 250 cc | 1998-1999 | 1998 Japan | 1998 Spain | 1998 Dutch | 30 | 14 | 21 | 5 | 11 | 510 | 1 |
| 500 cc | 2000-2001 | 2000 South Af. | 2000 Spain | 2000 British | 32 | 13 | 23 | 4 | 15 | 534 | 1 |
| MotoGP | 2002- | 2002 Japan | 2002 Japan | 2002 Japan | 329 | 76 | 176 | 51 | 61 | 4852 | 6 |
| Jumlah | 1996-2006 |  |  |  | **421** | **115** | **235** | **65** | **96** | **6328** | **9** |

### Mengikut tahun

(petunjuk) (Perlumbaan yang **ditebalkan** menandakan kedudukan petak pertama) (Perlumbaan yang *dicondongkan* menandakan pusingan terpantas)

| Thn | Kelas | Pasukan | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Ked. t'akhir | Mata |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1996 | 125 cc | Aprilia | Malaysia MAL 6 | Indonesia IND 11 | Jepun JPN 11 | Sepanyol SPA 4 | Itali ITA 4 | Perancis FRA Ret | Belanda DUT Ret | Jerman GER 5 | United Kingdom GBR Ret | Austria AUT 3 | Republik Czech CZE 1 | San Marino IMO 5 | Catalonia CAT Ret | Brazil BRA Ret | Australia AUS 14 |  |  |  | **9th** | **111** |
| 1997 | 125 cc | Aprilia | Malaysia MAL 1 | Jepun JPN Ret | Sepanyol SPA 1 | Itali ITA 1 | Austria AUT 2 | Perancis FRA 1 | Belanda DUT 1 | San Marino SMR 1 | Jerman GER 1 | Brazil BRA 1 | United Kingdom GBR 1 | Republik Czech CZE 3 | Catalonia CAT 1 | Indonesia IND 1 | Australia AUS 6 |  |  |  | **1st** | **321** |
| 1998 | 250 cc | Aprilia | Jepun JPN Ret | Malaysia MAL Ret | Sepanyol SPA 2 | Itali ITA 2 | Perancis FRA 2 | MAD Ret | Belanda DUT 1 | United Kingdom GBR Ret | Jerman GER 3 | Republik Czech CZE Ret | San Marino SMR 1 | Catalonia CAT 1 | Australia AUS 1 | Argentina ARG 1 |  |  |  |  | **2nd** | **201** |
| 1999 | 250 cc | Aprilia | Malaysia MAL 5 | Jepun JPN 7 | Sepanyol SPA 1 | Perancis FRA Ret | Itali ITA 1 | Catalonia CAT 1 | Belanda DUT 2 | United Kingdom GBR 1 | Jerman GER 1 | Republik Czech CZE 1 | San Marino SMR 2 | Komuniti Valencia VAL 8 | Australia AUS 1 | Afrika Selatan SAF 1 | Brazil BRA 1 | Argentina ARG 3 |  |  | **1st** | **309** |
| 2000 | 500 cc | Honda | Afrika Selatan SAF Ret | Malaysia MAL Ret | Jepun JPN 11 | Sepanyol SPA 3 | Perancis FRA 3 | Itali ITA 12 | Catalonia CAT 3 | Belanda DUT 6 | United Kingdom GBR 1 | Jerman GER 2 | Republik Czech CZE 2 | Portugal POR 3 | Komuniti Valencia VAL Ret | Brazil BRA 1 |  PAC 2 | Australia AUS 3 |  |  | **2nd** | **209** |
| 2001 | 500 cc | Honda | JPN 1 | SAF 1 | SPA 1 | FRA 3 | ITA Ret | CAT 1 | DUT 2 | GBR 1 | GER 7 | CZE 1 | POR 1 | Komuniti ValenciaVAL 11 | PAC 1 | AUS 1 | MAL 1 | BrazilBRA 1 |  |  | **1st** | **325** |
| 2002 | MotoGP | Honda | JPN 1 | SAF 2 | SPA 1 | FRA 1 | ITA 1 | CAT 1 | DUT 1 | GBR 1 | GER 1 | CZE Ret | POR 1 | BrazilBRA 1 | PAC 2 | MAL 2 | AUS 1 | Komuniti Valencia VAL 2 |  |  | **1st** | **355** |
| 2003 | MotoGP | Honda | JPN 1 | SAF 2 | SPA 1 | FRA 2 | ITA 1 | CAT 2 | DUT 3 | GBR 3 | GER 2 | CZE 1 | POR 1 | BrazilBRA 1 | PAC 2 | MAL 1 | AUS 1 | Komuniti ValenciaVAL 1 |  |  | **1st** | **357** |
| 2004 | MotoGP | Yamaha | SAF 1 | SPA 4 | FRA 4 | ITA 1 | CAT 1 | DUT 1 | BrazilBRA Ret | GER 4 | GBR 1 | CZE 2 | POR 1 | JPN 2 | QAT Ret | MAL 1 | AUS 1 | Komuniti Valencia VAL 1 |  |  | **1st** | **304** |
| 2005 | MotoGP | Yamaha | SPA 1 | POR 2 | CHN 1 | FRA 1 | ITA 1 | CAT 1 | NED 1 | USA 3 | GBR 1 | GER 1 | CZE 1 | JPN Ret | MAL 2 | QAT 1 | AUS 1 | TUR 2 | Komuniti ValenciaVAL 3 |  | **1st** | **367** |
| 2006 | MotoGP | Yamaha | SPA 13 | *QAT* 1 | TUR 4 | CHN Ret | *FRA* Ret | ITA 1 | CAT 1 | NED 8 | GBR 2 | GER 1 | USA Ret | CZE 2 | MAL 1 | *AUS* 3 | *JPN* 2 | **POR** 2 | Komuniti Valencia **VAL** 13 |  | **2nd** | **247** |
| 2007 | MotoGP | Yamaha | **QAT** 2 | *SPA* 1 | **TUR** 10 | **CHN** 2 | FRA 6 | ITA 1 | **CAT** 2 | GBR 4 | *NED* 1 | GER Ret | USA 4 | CZE 7 | RSM Ret | POR 1 | JPN 13 | *AUS* 3 | MAL 5 | Komuniti Valencia VAL Ret | **3rd** | **241** |
| 2008 | MotoGP | Yamaha | QAT 5 | SPA 2 | POR 3 | CHN 1 | FRA 1 | ITA 1 | CAT 2 | GBR 2 | NED 11 | GER 2 | USA 1 | CZE 1 | SMR 1 | IND 1 | JPN 1 | AUS 2 | MAL 1 | Komuniti Valencia VAL 3 | **1st** | **373** |

Rujukan
-------

1. ↑  "MotoGP Riders". MotoGP. Dicapai pada 2007-11-24.
2. ↑  SI.com - The Fortunate 50
3. ↑  "MotoGP - Valentino Rossi - Yamaha Racing". Diarkibkan daripada yang asal pada 2013-07-05. Dicapai pada 2008-04-04.
4. ↑  "MotoGP - Valentino Rossi - Yamaha Racing". Diarkibkan daripada yang asal pada 2013-07-05. Dicapai pada 2008-04-04.
5. ↑  "MotoGP - Valentino Rossi - Yamaha Racing". Diarkibkan daripada yang asal pada 2013-07-05. Dicapai pada 2008-04-04.
6. ↑  "Soup :: Rossi Faster On Four Wheels". Diarkibkan daripada yang asal pada 2011-10-20. Dicapai pada 2008-04-04.
7. ↑  German GP - Rossi to quit in 2010 - Yahoo! Eurosport UK

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Valentino Rossi***. |

* Official Fan Club (Itali) / Official Fan Club Forum
* German Fan Site and Official German Fanshop (Jerman)
* Yamaha Racing Rider Profile Diarkibkan 2013-07-05 di WebCite
* Motogp.com Rider Profile


| * l
* b
* s
Pasukan dan pelumba bersaing dalam Kejuaraan Dunia MotoGP 2008 |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ducati Marlboro** | **Repsol Honda** | **Rizla Suzuki** | **Fiat Yamaha** | **Honda Gresini** | **Alice Team** | **Kawasaki Racing** | **Yamaha Tech 3** | **Honda LCR** | **JiR Team Scot** |
|  1 Stoner33 Melandri |  2 Pedrosa69 Hayden |  7 Vermeulen65 Capirossi |  46 Rossi48 Lorenzo |  15 de Angelis56 Nakano |  24 Elías50 Guintoli |  13 West21 Hopkins |  5 Edwards52 Toseland |  14 de Puniet  |  4 Dovizioso  |

 |